En kvinde har onsdag mistet livet, efter hun kravlede over hegnet og sprang ud fra Rundetårn

En tragisk begivenhed fandt onsdag eftermiddag sted ved Rundetårn i København.

Det oplyser Københavns Politi til Ekstra Bladet.

Artiklen fortsætter under billedet

- En kvinde er kravlet over hegnet og sprunget ud fra Rundetårn. Kvinden er afgået ved døden, men ingen andre er kommet til skade, siger Henrik Brix til Ekstra Bladet.

Politiet fik anmeldelsen klokken 12.53, men kender fortsat ikke de nærmere omstændigheder. Alt tyder dog på, at der tale om et selvmord.

Ifølge vagtchefen har politiet heller ikke dannet sig overblikket, hvor mange der overværede episoden.

- Det ved vi ikke endnu, men der er altid mange forbipasserende ved Købmagergade i København.

Ekstra Bladets mand på stedet fortæller, at han har talt med flere forskellige chokerede vidner. Blandt andet derfor opfordrer indsatslederen til, at vidner til episoden skal tage kontakt til Bispebjerg Hospital, hvor det vil være muligt at få krisehjælp.

I 2008 skete noget lignende ved Rundetårn. Her sprang en 38-årig kvinde ned for øjnene af omkring 25 mennesker - heriblandt en skoleklasse.

Få hjælp her Det hjælper at få sat ord på de svære tanker og følelser, man nogle gange får i sit liv. Hos Livslinien kan du - alle årets dage i tidsrummet fra klokken 11-05 - få en rådgivende samtale. Du er anonym og må gerne ringe flere gange. Telefonnummeret er 70 201 201. Du kan også chatte og skrive til Livslinien her.